ત્યાર પછી પોલીસે અમને અકસ્માતની સંપૂર્ણ વિગતો આપી હતી એમ જણાવતાં તુષારે કહ્યું હતું કે ‘પોલીસે જ અમને જણાવ્યું હતું કે ૨૧ વર્ષના સરકારી અધિકારીનો પુત્ર અક્ષય કુલકર્ણી તમારા પપ્પાના સ્કૂટરને ટક્કર મારીને ભાગી ગયો હતો. પોલીસે તેને અડધા કલાકમાં જ પકડી લીધો હતો. નવાઈની વાત તો એ હતી કે મારા પપ્પા બહુ સેફ ડ્રાઇવિંગ કરતા હતા. તેઓ મુંબઈ જ નહીં, અલીબાગ સુધી સ્કૂટર ડ્રાઇવ કરીને જતા હતા. પોલીસે આપેલી માહિતી પ્રમાણે અક્ષય કુલકર્ણીને હૉલિડે કોર્ટે તરત જ જામીન આપી દીધા હતા.’